ข้อบังคับตำบลห้วยป่าหวายข้อบังคับตำบลห้วยป่าหวายเรื่องการจำหน่ายสินค้าในที่หรือทางสาธารณะพุทธศักราช ๒๕๔๓[๑] โดยที่เป็นการสมควรตราข้อบังคับตำบลว่าด้วยการจำหน่ายสินค้าในที่หรือทางสาธารณะองค์การบริหารส่วนตำบลอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับมาตรา ๔๓มาตรา ๕๔ มาตรา ๕๘ และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลโดยได้ความเห็นชอบจากสภาองค์การบริหารส่วนตำบลห้วยป่าหวายและโดยความเห็นชอบของนายอำเภอ จึงตราข้อบังคับไว้ ดังต่อไปนี้ข้อ๑ ข้อบังคับตำบลนี้เรียกว่า ข้อบังคับตำบลห้วยป่าหวายเรื่อง การจำหน่ายสินค้าในที่หรือทางสาธารณะ พุทธศักราช ๒๕๔๓ข้อ๒ ข้อบังคับตำบลนี้ใช้บังคับในเขตองค์การบริหารส่วนตำบลห้วยป่าหวายเมื่อได้ประกาศไว้โดยเปิดเผย ณ ที่ทำการองค์การบริหารส่วนตำบลห้วยป่าหวาย แล้วเจ็ดวันข้อ๓ นับแต่วันที่ข้อบังคับของสภาตำบลหรือองค์การบริหารส่วนตำบลห้วยป่าหวาย(๑)กฎหมายข้อบังคับของสภาตำบลหรือองค์การบริหารส่วนตำบลห้วยป่าหวายที่เกี่ยวข้องกับการควบคุมแผงลอยทั้งฉบับ(๒)กฎหมายข้อบังคับที่เกี่ยวข้องกับการควบคุมผู้เร่ขายทุกฉบับข้อ๔ บรรดาข้อบัญญัติ ข้อบังคับ กฎระเบียบ หรือคำสั่งอื่น ๆในส่วนที่ตราไว้แล้วก่อนข้อบังคับตำบลหรือซึ่งขัดแย้งกับข้อบังคับนี้ให้ใช้ข้อบังคับตำบลนี้แทนข้อ๕ ในข้อบังคับนี้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เร่ขาย หมายความว่าการจำหน่ายสินค้าในที่หรือทางสาธารณะ โดยมิได้จัดวางอยู่ในที่หนึ่งที่ใดเป็นปกติไม่ว่าจะเป็นทางบกหรือทางน้ำองค์การบริหารส่วนตำบล หมายความว่าองค์การบริหารส่วนตำบลห้วยป่าหวายเจ้าพนักงานท้องถิ่น หมายความว่า องค์การบริหารส่วนตำบลห้วยป่าหวายเจ้าพนักงานสาธารณสุข หมายความว่าผู้อำนวยการกองอนามัยสิ่งแวดล้อม เจ้าพนักงาน ซึ่งได้รับการแต่งตั้งตามพระราชบัญญัติการสาธารณสุขพ.ศ. ๒๕๓๕ข้อ๖ ให้ประธานกรรมการบริหารองค์การบริหารส่วนตำบลห้วยป่าหวายรักษาการให้เป็นไปตามข้อบังคับตำบลนี้ และให้มีอำนาจออกระเบียบ ข้อบังคับ ประกาศหรือคำสั่ง เพื่อปฏิบัติการให้เป็นไปตามข้อบังคับตำบลนี้หมวด ๑การจำหน่ายสินค้าในที่หรือทางสาธารณะ ข้อ๗ การจำหน่ายสินค้าในที่หรือทางสาธารณะผู้จำหน่ายและผู้ช่วยต้องปฏิบัติดังต่อไปนี้(๑)ต้องจำหน่ายสินค้าในบริเวณที่องค์การบริหารส่วนตำบลได้ประกาศกำหนดและไม่จำหน่ายสินค้าในบริเวณที่องค์การบริหารส่วนตำบลประกาศห้าม(๒)แต่งกายสะอาด สุภาพเรียบร้อย(๓)จัดวางสิ่งของให้เป็นระเบียบเรียบร้อยไม่ยื่นล้ำบริเวณที่กำหนด ร่มหรือผ้าใบบังแดด รวมทั้งผู้จำหน่ายและผู้ขาย ต้องไม่ล้ำลงมาในผิวจราจร(๔)แผงสำหรับวางขาย เช่น แคร่ แท่น โต๊ะต้องทำด้วยวัสดุแข็งแรงมีขนาดและความสูงจากพื้นไม่น้อยกว่า ๖๐ เซนติเมตรหรือตามที่องค์การบริหารส่วนตำบลกำหนด(๕)รักษาความสะอาดบริเวณที่จำหน่ายสินค้าอยู่เสมอ ทั้งในระหว่างการทำการค้าและหลังจากเลิกการค้าแล้ว(๖)จัดให้มีภาชนะรองรับมูลฝอยที่ถูกต้องด้วยสุขลักษณะไว้ให้เพียงพอ(๗)ให้จัดวางสินค้าที่จำหน่ายบนแผงหรือจัดวางในลักษณะอื่นตามที่องค์การบริหารส่วนตำบลกำหนด(๘)ห้ามพาด ติดตั้งวางแผงสินค้าที่เกาะเกี่ยวสายไฟฟ้า หลอดไฟฟ้าหรืออุปกรณ์เกี่ยวกับการขายรวมตลอดถึงการตอกตะปูผูกเชือกหรือยึดสิ่งหนึ่งสิ่งใดกับดอกไม้ หรือต้นไม้โดยเด็ดขาด(๙)ห้ามใช้เครื่องกำเนิดไฟฟ้าที่ใช้เครื่องยนต์เสียงดัง(๑๐)ห้ามใช้เครื่องขยายเสียงหรือวิทยุเทปหรือกระทำการโดยวิธีอื่นใดที่ก่อให้เกิดเสียงดังจนเกิดเหตุเดือดร้อนรำคาญแก่ผู้อื่น(๑๑)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อจำหน่ายสินค้า(๑๒)หลังจากเลิกทำการค้าต้องเก็บวัสดุอุปกรณ์ที่ใช้ในการประกอบการค้าออกจากบริเวณที่อนุญาตให้แล้วเสร็จตามที่องค์การบริหารส่วนตำบลได้ประกาศกำหนด(๑๓)หยุดการประกอบการค้าในกรณีมีเหตุพิเศษเพื่อประโยชน์ของทางราชการตามที่องค์การบริหารส่วนตำบลได้ประกาศกำหนด(๑๔)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ประกาศ ข้อบังคับข้อ๘ การจำหน่ายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายต้องปฏิบัติดังต่อไปนี้(๑)ปฏิบัติตามที่กำหนดไว้ในข้อ ๗ (๑) - (๑๔)(๒)แต่งกายด้วยเสื้อผ้าที่มีแขนและสวมผ้ากันเปื้อนที่สะอาดเรียบร้อยรวมทั้งสวมรองเท้าขณะเตรียมทำ ประกอบ ปรุง หรือจำหน่ายอาหาร(๓)ตัดเล็บมือให้สั้น ถ้ามีบาดแผล บาดเจ็บถูกลวกด้วยความร้อนหรือระคายเคืองผิวหนังบริเวณหรือนิ้วมือต้องปิดบาดแผลให้เรียบร้อย(๔)ไม่สูบบุหรี่ ขบเคี้ยว รับประทานอาหารในขณะเตรียมทำ ประกอบ ปรุงหรือจำหน่ายอาหารหรือไม่ไอ จามรดอาหาร(๕)ที่เตรียมอาหาร ทำ ประกอบ ปรุง และวางแผงจำหน่ายอาหาร ต้องสูงจากพื้นอย่างน้อย ๖๐เซนติเมตร(๖)การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะอุปกรณ์และวางสูงจากพื้นอย่างน้อย ๖๐ เซนติเมตรและต้องไม่ถ่ายเทน้ำล้างภาชนะที่มีเศษอาหารลงพื้นหรือลงสู่ท่อระบายน้ำสาธารณะ(๗)รักษาเครื่องมือเครื่องใช้อุปกรณ์ต่าง ๆ ที่ใช้ในการจำหน่ายอาหารให้สะอาดและใช้การได้ดีอยู่เสมอ(๘)ให้ปกปิดอาหาร เครื่องปรุงอาหาร ภาชนะใส่อาหาร เครื่องมือ เครื่องใช้สำหรับประกอบอาหารด้วยอุปกรณ์ ที่สามารถป้องกันฝุ่นละออง แมลงวัน และสัตว์ซึ่งเป็นพาหะนำโรครวมทั้งดูแลรักษาให้สะอาดและจำหน่ายอาหาร(๙)ใช้น้ำสะอาดในการทำ ประกอบ ปรุง แช่ ล้าง อาหาร ภาชนะ เครื่องใช้และปฏิบัติให้ถูกสุขลักษณะ(๑๐)ใช้วัสดุ ภาชนะ อุปกรณ์ ที่สะอาดปลอดภัยสำหรับใส่หรือเตรียมทำ ประกอบปรุงและจำหน่ายอาหาร(๑๑)จัดให้มีที่รองรับมูลฝอย ที่ถูกสุขลักษณะไว้ให้เพียงพอและไม่ถ่ายเททิ้งลงในท่อระบายน้ำหรือทางสาธารณะ(๑๒)จัดให้มีการป้องกันอันตรายต่อสุขภาพรวมทั้งป้องกันไม่ให้เกิดเหตุรำคาญเนื่องจากการจำหน่าย เตรียม ทำ ประกอบ ปรุงและเก็บอาหาร(๑๓)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ประกาศ ข้อบังคับและคำสั่งขององค์การบริหารส่วนตำบลข้อ๙ การเร่ขายสินค้าในที่หรือทางสาธารณะผู้จำหน่ายและผู้ช่วยจำหน่ายต้องปฏิบัติ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้และไม่จำหน่ายสินค้าบริเวณที่ห้ามจำหน่าย(๒)ต้องแต่งกายสะอาด สุภาพเรียบร้อย(๓)มูลฝอยจากการเร่ขาย ห้ามทิ้งลงในที่หรือทางสาธารณะ(๔)ในขณะเร่ขายสินค้า ห้ามใช้เครื่องเสียงหรือเปิดวิทยุเทปหรือส่งเสียงดังจนเกิดเหตุเดือดร้อนรำคาญแก่ผู้อื่น(๕)หยุดการประกอบการค้าในกรณีมีเหตุพิเศษเพื่อประโยชน์ของทางราชการตามที่องค์การบริหารส่วนตำบลได้ประกาศกำหนด(๖)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อขายสินค้า(๗)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ประกาศ ข้อบังคับและคำสั่งขององค์การบริหารส่วนตำบลข้อ๑๐ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๙ (๑) - (๗)(๒)อาหารที่เร่ขายต้องสะอาด ปลอดภัย(๓)ใช้วัสดุ ภาชนะหรือหีบห่อที่สะอาด ปลอดภัยสำหรับใส่อาหาร(๔)จัดอาหารแยกตามประเภทของสินค้าให้เป็นระเบียบ(๕)แต่งกายด้วยเสื้อผ้าที่สะอาดเรียบร้อยและสวมรองเท้าขณะทำการเร่ขายอาหาร(๖)ตัดเล็บให้สั้น ถ้ามีบาดแผลบริเวณมือต้องปิดบาดแผลให้เรียบร้อย(๗)ไม่สูบบุหรี่ หรือไอ จาม รดอาหารในขณะขาย(๘)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ประกาศ ข้อบังคับและคำสั่งขององค์การบริหารส่วนตำบลข้อ๑๑ ห้ามผู้จำหน่ายและผู้ช่วยจำหน่ายประกอบกิจการเมื่อมีเหตุควรเชื่อว่าคนเป็นโรคติดต่อที่ระบุไว้เมื่อเจ้าพนักงานสาธารณสุขหรือแพทย์ได้ตรวจปรากฏว่าเป็นพาหะของโรคและได้รับแจ้งตามหนังสือว่าเป็นพาหะของโรคติดต่อ ซึ่งระบุไว้ดังต่อไปนี้ คือ(๑)วัณโรค(๒)อหิวาตกโรค(๓)ไข้ไทฟอยด์(๔)โรคบิด(๕)ไข้สุกใส(๖)โรคคางทูม(๗)โรคเรื้อน(๘)โรคผิวหนังที่น่ารังเกียจ(๙)โรคตับอักเสบที่เกิดจากไวรัส(๑๐)โรคอื่น ๆ ตามที่ทางราชการกำหนดหมวด ๒การขออนุญาตและการออกใบอนุญาต ข้อ๑๒ ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับใบอนุญาตจากเจ้าพนักงานท้องถิ่นข้อ๑๓ ผู้ขอรับใบอนุญาตและผู้ช่วยจำหน่ายสินค้าในที่หรือทางสาธารณะต้องอยู่ภายใต้เงื่อนไข ดังต่อไปนี้(๑)ต้องไม่เป็นโรคติดต่อหรือพาหะของโรคติดต่อที่กำหนดไว้ในข้อ ๑๑(๒)เงื่อนไขอื่นตามที่องค์การบริหารส่วนตำบลกำหนดข้อ๑๔ ถ้าปรากฏว่าผู้จำหน่ายสินค้าในที่หรือทางสาธารณะผู้ใดเป็นโรคติดต่อหรือเป็นพาหะของโรคติดต่อที่ระบุไว้ในข้อ๑๑ซึ่งเจ้าพนักงานสาธารณสุขเห็นว่าถ้าอนุญาตให้จำหน่ายสินค้าในที่หรือทางสาธารณะต่อไปจะก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นมีอำนาจสั่งให้เพิกถอนใบอนุญาตของผู้นั้นเสียข้อ๑๕ ผู้ใดได้รับใบอนุญาตและผู้ช่วยจำหน่ายต้องจำหน่ายสินค้าในที่หรือทางสาธารณะตามเวลาที่องค์การบริหารส่วนตำบลกำหนดข้อ๑๖ ผู้ใดจะขอรับใบจำหน่ายสินค้าหรือเร่ขายสินค้าในที่หรือทางสาธารณะให้ยื่นคำขอตามแบบ และเงื่อนไขพร้อมด้วยหลักฐานที่องค์การบริหารส่วนตำบลกำหนดและรูปถ่ายหน้าตรงครึ่งตัวไม่สวมหมวก ไม่สวมแว่นตาดำ ขนาด ๑ x ๑ นิ้วจำนวน ๒ รูป และสำหรับผู้ช่วยจำหน่ายขนาด ๑ x ๑ นิ้ว อีกจำนวน ๒ รูป เพื่อติดไว้ที่คำขอและใบอนุญาตฉบับละ ๑ รูปข้อ๑๗ เมื่อเจ้าพนักงานท้องถิ่น ได้ตรวจสอบความถูกต้องและความสมบูรณ์ของคำขออนุญาตแล้วปรากฏว่าถูกต้องตามกฎเกณฑ์ วิธีการและเงื่อนไข ที่กำหนดไว้ให้ออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันที่ได้รับคำขอ ถ้าปรากฏว่าคำขอดังกล่าวไม่ถูกต้องหรือไม่สมบูรณ์ให้เจ้าพนักงานท้องถิ่น รวบรวมความไม่ถูกต้องหรือไม่สมบูรณ์ทั้งหมดแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่ต้องส่งคืนคำขออนุญาตให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวัน นับแต่วันที่ได้รับคำขอในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดตามวรรคหนึ่งให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดตามวรรคหนึ่งหรือตามที่ได้ขยายเวลาไว้แล้วนั้น แล้วแต่กรณีข้อ๑๘ ผู้ได้รับใบอนุญาตต้องชำระค่าธรรมเนียมการออกใบอนุญาตต่อเจ้าพนักงานท้องถิ่นในวันที่มารับใบอนุญาตตามอัตราท้ายข้อบังคับนี้ข้อ๑๙ ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องจำหน่ายสินค้าหรือเร่ขายสินค้าตามประเภทสินค้าและลักษณะการจำหน่ายสินค้าในที่ทางสาธารณะที่ได้รับอนุญาตผู้ได้รับใบอนุญาตและผู้ช่วยจำหน่ายสินค้าในที่หรือทางสาธารณะต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่จำหน่ายสินค้าข้อ๒๐ ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตกับผู้ช่วยจำหน่ายในที่หรือทางสาธารณะระบุไว้ในใบอนุญาตไม่เกินหนึ่งคนและห้ามไม่ให้โอนใบอนุญาตข้อ๒๑ เมื่อผู้ได้รับอนุญาตประสงค์จะขอต่ออายุใบอนุญาตให้จำหน่ายสินค้าหรือเร่ขายสินค้าในที่หรือทางสาธารณะให้ยื่นคำขอตามแบบและเงื่อนไขพร้อมด้วยหลักฐานที่องค์การบริหารส่วนตำบลกำหนดต่อเจ้าพนักงานท้องถิ่นภายในสามสิบวันก่อนใบอนุญาตสิ้นอายุเมื่อยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่อใบอนุญาตการพิจารณาต่อใบอนุญาตให้ปฏิบัติตามข้อ ๑๗ถ้ามิได้ชำระค่าธรรมเนียมภายในระยะเวลาที่กำหนดตามวรรคแรกจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตได้บอกเลิกกิจการนั้นก่อนถึงกำหนดเวลาชำระค่าธรรมเนียมถ้าผู้จำหน่ายสินค้าหรือเร่ขายสินค้าค้างชำระค่าธรรมเนียมติดต่อกันเกินกว่าสองครั้งเจ้าพนักงานท้องถิ่นมีอำนาจสั่งให้ผู้นั้นหยุดดำเนินกิจการไว้จนกว่าจะได้เสียค่าธรรมเนียมและค่าปรับจนกว่าครบจำนวนข้อ๒๒ ใบอนุญาตให้มีอายุหนึ่งปีนับแต่วันที่ออกใบอนุญาตข้อ๒๓ เมื่อผู้ได้รับใบอนุญาตไม่ประสงค์จะประกอบการต่อไปให้ยื่นคำขอบอกเลิกกิจการต่อเจ้าพนักงานท้องถิ่นก่อนถึงกำหนดเสียค่าธรรมเนียมตามข้อบังคับตำบลนี้ข้อ๒๔ ผู้ได้รับอนุญาตประสงค์จะเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางให้แตกต่างไปจากที่ระบุในใบอนุญาตหรือรายการอื่นใดให้ยื่นคำร้องต่อเจ้าพนักงานท้องถิ่นและจะทำการเปลี่ยนแปลงได้เมื่อเจ้าพนักงานท้องถิ่นได้จดแจ้งการเปลี่ยนแปลงดังกล่าวไว้ในใบอนุญาตข้อ๒๕ หากปรากฏว่าใบอนุญาตสูญหายถูกทำลายหรือชำรุดในสาระสำคัญผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายในสิบห้าวัน นับแต่วันที่ได้ทราบถึงการสูญหายถูกทำลายหรือชำรุดในสาระสำคัญ แล้วแต่กรณีพร้อมหลักฐาน ดังต่อไปนี้(๑)เอกสารแจ้งความต่อสถานีตำรวจ กรณีการสูญหายหรือถูกทำลาย หรือ(๒)ใบอนุญาตเดิมกรณีชำรุดในสาระสำคัญ(๓)ถ่ายรูปของผู้ได้รับใบอนุญาตและผู้ช่วยผู้จำหน่าย ขนาด ๑ x ๑ นิ้วจำนวน ๒ รูปข้อ๒๖ การออกใบแทนใบอนุญาตให้แจ้งเจ้าพนักงานท้องถิ่นดำเนินการตามหลักเกณฑ์วิธีการและเงื่อนไข ดังต่อไปนี้(๑)ใบแทนใบอนุญาตให้ประทับตราสีแดง คำว่า ใบแทนกำกับไว้ด้วยและให้มี วัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)บันทึกด้านหลังต้นขั้วใบอนุญาตเดิมระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิมแล้วแต่กรณี และเล่มที่ เลขที่ ปี พ.ศ.ของใบแทนใบอนุญาตข้อ๒๗ เพื่อปฏิบัติให้เป็นไปตามพระราชบัญญัติการสาธารณสุขพ.ศ. ๒๕๓๕ และข้อบังคับตำบลนี้ให้เจ้าพนักงานท้องถิ่นหรือผู้ซึ่งได้รับการแต่งตั้งจากเจ้าพนักงานท้องถิ่นและเจ้าพนักงานสาธารณสุขมีอำนาจดังนี้(๑)มีหนังสือเรียกบุคคลใด ๆมาให้ถ้อยคำหรือแจ้งข้อเท็จจริงหรือทำคำชี้แจงเป็นหนังสือให้ส่งเอกสารหลักฐานใดเพื่อตรวจสอบหรือเพื่อประกอบการพิจารณา(๒)เข้าไปในอาคารหรือสถานที่ใด ๆในระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามข้อบังคับตำบลนี้หรือตามพระราชบัญญัติการสาธารณสุข พ.ศ. ๒๕๓๕ในการนี้ให้มีอำนาจสอบถามข้อเท็จจริงหรือเรียกหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น(๓)แนะนำให้ผู้ได้รับใบอนุญาตปฏิบัติให้ถูกต้องตามเงื่อนไขใบอนุญาตตามข้อบังคับตำบลนี้หรือตามพระราชบัญญัติการสาธารณสุขพ.ศ. ๒๕๓๕(๔)ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพของประชาชนเพื่อประโยชน์การดำเนินคดีหรือเพื่อนำไปทำลายในกรณีที่จำเป็น(๕)เก็บหรือนำสินค้าใด ๆ ที่สงสัยว่าจะไม่ถูกสุขลักษณะหรือก่อให้เกิดเหตุรำคาญจากอาคารหรือสถานที่ใดๆ เป็นปริมาณตามสมควรเป็นตัวอย่างในการตรวจสอบความจำเป็นได้โดยไม่ต้องใช้เวลาข้อ๒๘ หากผู้จำหน่ายสินค้าหรือเร่ขายสินค้าปฏิบัติไม่ถูกต้องตามพระราชบัญญัติการสาธารณสุขพ.ศ. ๒๕๓๕ กฎกระทรวง หรือประกาศที่ออกตามพระราชบัญญัติการสาธารณสุข พ.ศ. ๒๕๓๕หรือข้อบังคับตำบลนี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการดำเนินการนั้นให้เจ้าพนักงานมีอำนาจสั่งให้ผู้นั้นแก้ไขหรือปรับปรุงให้ถูกต้องได้และถ้าผู้นั้นไม่แก้ไขหรือถ้าการจำหน่ายสินค้าหรือเร่ขายสินค้าจะก่อให้เกิดหรือมีเหตุอันสมควรสงสัยว่าจะเกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นจะสั่งให้ผู้นั้นหยุดกิจการไว้ทันทีเป็นการชั่วคราวจนกว่าจะเป็นที่พอใจของเจ้าพนักงานท้องถิ่นว่าปราศจากอันตรายก็ได้คำสั่งดังกล่าวให้กำหนดระยะเวลาที่ต้องปฏิบัติตามคำสั่งไว้ไม่น้อยกว่าเจ็ดวันเว้นแต่เป็นคำสั่งให้หยุดดำเนินการทันทีข้อ๒๙ ในกรณีเจ้าพนักงานสาธารณสุขตรวจพบเหตุที่ไม่ถูกต้องหรือมีการกระทำใด ๆ ฝ่าฝืนพระราชบัญญัติการสาธารณสุข พ.ศ.๒๕๓๕หรือข้อบังคับตำบลนี้ในอันที่จะมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนหรือจะเป็นอันตรายอย่างร้ายแรงต่อสุขภาพของประชาชนเป็นส่วนรวมซึ่งสมควรจะดำเนินการแก้ไขโดยเร่งด่วนให้เจ้าพนักงานสาธารณสุขมีอำนาจออกคำสั่งให้ผู้กระทำการไม่ถูกต้องหรือฝ่าฝืนดังกล่าวแก้ไขหรือระงับเหตุรำคาญนั้นหรือดำเนินการใด ๆ เพื่อแก้ไขหรือระงับเหตุนั้นได้ตามสมควรแล้วให้แจ้งเจ้าพนักงานท้องถิ่นทราบข้อ๓๐ ถ้าผู้รับใบอนุญาตไม่ปฏิบัติหรือปฏิบัติไม่ถูกต้อง ตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบังคับตำบลนี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ไม่เกินสิบห้าวันข้อ๓๑ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไป และมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕ หรือข้อบังคับตำบลนี้(๓)ไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุขพ.ศ. ๒๕๓๕ หรือข้อบังคับตำบลนี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๓๒ คำสั่งของเจ้าพนักงานท้องถิ่นตามข้อ ๒๑ให้ผู้จำหน่ายสินค้าในที่หรือทางสาธารณะหยุดจำหน่ายสินค้าคำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้จำหน่ายสินค้าหรือผู้รับใบอนุญาตทราบแล้วแต่กรณีไม่พบตัวหรือไม่ยอมรับหนังสือดังกล่าวให้ส่งหนังสือทางไปรษณีย์ตอบรับหรือไม่ปิดหนังสือไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้ต้องรับหนังสือและให้ถือว่าผู้นั้นได้รับทราบหนังสือตั้งแต่เวลาที่หนังสือนั้นไปถึงหรือวันปิดหนังสือแล้วแต่กรณีข้อ๓๓ ผู้สั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปี นับตั้งแต่วันที่สั่งเพิกถอนใบอนุญาตข้อ๓๔ ในกรณีที่เจ้าพนักงานท้องถิ่นมีคำสั่งตามข้อ ๒๑ วรรคสอง ข้อ ๒๘ หรือมีคำสั่งไม่ออกใบอนุญาตตามข้อ ๑๗ หรือเพิกถอนใบอนุญาตตามข้อ๑๔ ข้อ ๓๑ หรือเมื่อเจ้าพนักงานสาธารณสุขมีคำสั่งตามข้อ ๒๙ถ้าผู้ที่ได้รับคำสั่งไม่พอใจคำสั่งดังกล่าวผู้นั้นมีสิทธิอุทธรณ์ต่อรัฐมนตรีว่าการกระทรวงสาธารณสุขภายในกำหนดสามสิบวันนับแต่วันที่ทราบคำสั่งการอุทธรณ์ตามวรรคหนึ่งไม่เป็นเหตุทุเลาการบังคับตามคำสั่งเว้นแต่รัฐมนตรีเห็นสมควรให้มีการตุลาการบังคับตามคำสั่งนั้นไว้ชั่วคราวคำสั่งของรัฐมนตรีให้เป็นที่สุดหมวด ๓บทกำหนดโทษ ข้อ๓๕ ผู้รับใบอนุญาตใดไม่ปฏิบัติตามเงื่อนไขที่เจ้าพนักงานท้องถิ่นกำหนดไว้ในใบอนุญาตตามข้อ ๑๙ วรรคแรก มีความผิดตามมาตรา ๗๖แห่งพระราชบัญญัติการสาธารณสุข พ.ศ. ๒๕๓๕ข้อ๓๖ ผู้ใดฝ่าฝืนข้อ ๑๒หรือฝ่าฝืนประกาศของเจ้าพนักงานท้องถิ่นที่กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ดังกล่าวเป็นเขตห้ามจำหน่ายหรือซื้อสินค้าโดยเด็ดขาดมีความผิดตามมาตรา ๗๗ แห่งพระราชบัญญัติการสาธารณสุขพ.ศ. ๒๕๓๕ข้อ๓๗ ผู้ใดฝ่าฝืนประกาศของเจ้าพนักงานท้องถิ่นที่กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ดังกล่าวเป็นเขตห้ามจำหน่ายสินค้าบางชนิดหรือบางประเภทหรือเป็นเขตห้ามจำหน่ายสินค้าตามกำหนดเวลา หรือเป็นเขตห้ามจำหน่ายสินค้าโดยวิธีการจำหน่ายโดยลักษณะใดข้อ๙ ข้อ ๑๐ ข้อ ๑๑ ข้อ ๑๓ ข้อ ๑๕ มีความผิดตามมาตรา ๗๘แห่งพระราชบัญญัติการสาธารณสุข พ.ศ. ๒๕๓๕ข้อ๓๘ ผู้ใดไม่ปฏิบัติตามหนังสือเรียกหรือไม่ยอมแจ้งข้อเท็จจริงหรือไม่ส่งเอกสารหรือหลักฐานหรือขัดขวางหรือไม่อำนวยความสะดวกในการปฏิบัติหน้าที่ของเจ้าพนักงานท้องถิ่นหรือผู้ซึ่งได้รับแต่งตั้งจากพนักงานท้องถิ่น หรือเจ้าพนักงานสาธารณสุข ตามข้อ ๒๗มีความผิดตามมาตรา ๗๙ แห่งพระราชบัญญัติการสาธารณสุข พ.ศ. ๒๕๓๕ข้อ๓๙ ผู้ดำเนินกิจการผู้ใดดำเนินการในระหว่างที่มีคำสั่งของเจ้าพนักงานท้องถิ่นให้หยุดดำเนินการหรือไม่ปฏิบัติตามคำสั่งของเจ้าพนักงานท้องถิ่นตามข้อ๒๘ ข้อ ๒๑ วรรคสอง โดยไม่มีเหตุแก้ตัวอันสมควร มีความผิดตามมาตรา ๘๐แห่งพระราชบัญญัติการสาธารณสุข พ.ศ. ๒๕๓๕ข้อ๔๐ ผู้ใดไม่ปฏิบัติตามคำสั่งของเจ้าพนักงานสาธารณสุขตามข้อ ๒๙ โดยไม่มีเหตุหรือข้อแก้ตัวอันสมควรหรือขัดขวางการปฏิบัติหน้าที่ของเจ้าพนักงานสาธารณสุข มีความผิดตามมาตรา ๘๑ แห่งพระราชบัญญัติการสาธารณสุขพ.ศ. ๒๕๓๕ข้อ๔๑ ผู้รับใบอนุญาตผู้ใดฝ่าฝืนข้อ ๑๙วรรคสอง ข้อ ๒๕ มีความผิดตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ๔๒ ผู้รับใบอนุญาตผู้ใดดำเนินการในระหว่างถูกพักใช้ใบอนุญาตมีความผิดตามมาตรา๘๔ แห่งพระราชบัญญัติการสาธารณสุข พ.ศ. ๒๕๓๕ประกาศ ณ วันที่ ๒๙มีนาคม พ.ศ. ๒๕๔๔สังวรณ์ มิทินประธานกรรมการบริหารองค์การบริหารส่วนตำบลห้วยป่าหวาย[เอกสารแนบท้าย]๑.บัญชีอัตราค่าธรรมเนียมการออกใบอนุญาตจำหน่ายสินค้าในที่หรือทางสาธารณะ(ดูข้อมูลจากภาพกฎหมาย)ปริยานุช/ผู้จัดทำ๒๘ เมษายน ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนที่ ๓๙ ง/หน้า ๑๑/๙ เมษายน ๒๕๕๒